b"\n_START_ARTICLE_\nThe Return of a President\n_START_SECTION_\nHandling\n_START_PARAGRAPH_\nEt milit\xc3\xa6rkup i 2009 i Madagaskar tvang p\xc3\xa5 brutal vis den demokratisk valgte og popul\xc3\xa6re tidligere madagaskiske pr\xc3\xa6sident, Marc Ravalomanana, i eksil i Sydafrika. Efter kuppet samlede han et hold af r\xc3\xa5dgivere, der skulle finde frem til, hvem der var bag kuppet, der forviste ham ud af sit eget land. Med hj\xc3\xa6lp fra en privat milits, indtog en ung radio DJ, forretningsmand og aspirerende politiker det h\xc3\xb8jeste embede i det afrikanske land, og efterlod store dele af befolkningen i fattigdom og hungersn\xc3\xb8d._NEWLINE_Den fortr\xc3\xa6ngte pr\xc3\xa6sident s\xc3\xb8ger p\xc3\xa5 determineret vis en fredelig tilbagekomst til sit land og hans embede, men realiserer hurtigt, at han m\xc3\xa5 navigere i et minefelt af politisk intrige og s\xc3\xa6rinteresser. Han fors\xc3\xb8ger derfor igennem verdenssamfundets organer at mediere en diplomatisk l\xc3\xb8sning._NEWLINE_Igennem en fem\xc3\xa5rig optageperiode og unik adgang til pr\xc3\xa6sidentens private sf\xc3\xa6re og fortrolige m\xc3\xb8der med hans r\xc3\xa5dgivere samt internationale m\xc3\xb8der, fort\xc3\xa6ller 'En pr\xc3\xa6sident vender tilbage - Efter kuppet i Madagaskar' den utrolige og intime historie om det politisk magt- og r\xc3\xa6nkespil i forbindelse med det madagaskiske coup d\xe2\x80\x99etat i 2009, og f\xc3\xb8lger den landsforviste tidligere pr\xc3\xa6sident i hans kamp for at vende tilbage til sit hjemland for at geninstallere demokratiet til Madagaskar."